{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog pravilnika o izmjenama i dopunama Pravilnika o proizvođačkim organizacijama i drugim oblicima udruženja primarnih poljoprivrednih proizvođača"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"TIHOMIR KLEMENT","PRAVILNIK ","Nedostaje\nPojedini pojmovi u smislu ovoga Pravilnika imaju sljedeće značenje??","Primljeno na znanje","U temeljnom aktu (NN br. 87/20), u članku 2. stavku 1.  je navedeno: „(1) Pojedini pojmovi korišteni u ovome Pravilniku imaju sljedeće značenje:“ \nOvdje se radi o izmjenama i dopunama, a ta odredba se ne izmjenjuje niti dopunjuje."]
[2,"TIHOMIR KLEMENT","PRAVILNIK ,\nČlanak 4.","Neko novo ime za Jugo Zadruge.","Nije prihvaćen","Sektorske organizacije osnivaju se i djeluju u skladu sa Uredbom o zajedničkoj organizaciji tržišta poljoprivrednih proizvoda (Uredba (EU) br. 1308/2013), koja predstavlja pravnu stečevinu i značajan akt iz područja poljoprivredne politike EU iz kojega proizlazi niz drugih delegiranih i provedbenih akta koje donose institucije EU.  U EU djeluje otprilike 130 sektorskih organizacija, prve su osnovane početkom 70-ih godina prošlog stoljeća, a najviše ih je osnovano u Francuskoj. Stoga smisao komentara nije razumljiv niti prikladan."]
[3,"TIHOMIR KLEMENT","PRAVILNIK ,\nČlanak 4.","Gdje je u svemu ovome HPK?","Primljeno na znanje","U skladu s definicijom i drugim odredbama o sektorskim organizacijama koje su sastavni dio ovih izmjena i dopuna razvidno je da je sektorska organizacija subjekt koji je sastavljen od predstavnika gospodarskih djelatnosti nekoliko ili svih faza lanca opskrbe u sektoru u kojemu je osnovana. Njezina funkcija podrazumijeva sinergiju u radu i djelovanju svih navedenih dionika sa svrhom poticanja dijaloga između sudionika u lancu opskrbe hranom, promicanja dobre prakse i transparentnosti tržišta, na dobrobit svih njezinih članova. Navedeno podrazumijeva da i predstavnik HPK za pojedini sektor može biti jedan od članova sektorske organizacije i sudjelovati u radu iste, no budući da isti ne predstavlja gospodarski subjekt (udrugu, zadrugu, trgovačko društvo u proizvodnji primarnog poljoprivrednog proizvoda) ne može se tretirati kao inicijator - osnivač sektorske organizacije. \nSektorska organizacija u smislu zakona i statuta po kojemu je osnovana HPK, djelovanje i ciljeve iste ne dovodi u pitanje."]